### Resumé

Børn & Unge forvaltningen har anmodet om en lokalplan, der skal muliggøre etableringen af en daginstitution på [adresse] i Vejle. Planområdet ligger i [adresse] ud til [adresse] og tæt på idrætshal, skole og naturlegeplads. I dag bliver areal og bygninger brugt af [adresse]. Dette nødvendiggør flytning af materielgården til ny placering. Den nye daginstitution skal rumme vuggestue samt børnehave. I tilknytning til daginstitutionen etableres en legeplads og et stykke af skoven indhegnes til legeskov. Lokalplanen har været i høring fra fra 1. september 2025 til 3. november 2025. Der er indkommet 12 indsigelser, der primært handler om trafik. Sideløbende med lokalplanen arbejdes der med et vejprojekt for at sikre gode og trygge forhold for gående og cyklende samt skabe en hensigtsmæssig trafikafvikling i området. Indsigelserne har ikke givet anledning til at anbefale ændringer i lokalplanen og tillægget.

### Sagsfremstilling

![](data:image/jpeg;base64...)

Figur 1: Kort over lokalplanområdet.

**Planens historik**

Teknisk Udvalg besluttede på mødet 4. februar 2025, pkt. nr. 17, at igangsætte udarbejdelse af lokalplan nr. 1432 og tillæg nr. 4.

Byrådet besluttede på mødet 27. august 2025, pkt. nr. 153, at sende lokalplanen og tillægget i offentlig høring.

Lokalplanen og tillægget har været i offentlig høring fra 1. september 2025 til 3. november 2025.

**Indsigelser/bemærkninger og ændringer af lokalplanen og tillægget**

I høringsperioden er der kommet 12 bemærkninger og indsigelser. Bemærkningerne går hovedsageligt på den øgede trafik og bekymringer for trafiksikkerheden i området, og derudover er der bemærkninger til planens påvirkning af skov og natur.

Der arbejdes sideløbende med planlægningen af daginstitutionen med et vejprojekt, der skal forbedre trafikforholdene på [adresse]. Projektet omfatter etablering af en dobbeltrettet cykelsti langs den ene side af vejen, fra kommende daginstitution.

Formålet er at sikre gode og trygge forhold for gående og cyklende samt at skabe en hensigtsmæssig trafikafvikling i området i takt med den forventede stigning i trafik som følge af daginstitutionen.

Indsigelserne har ikke givet anledning til at anbefale ændringer i lokalplanen og tillægget.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

**Overtagelsespligt/Frafaldserklæring**

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionelkvalitet, teknik, proces og økonomi.

Facader skal fremstå i en kombination af teglsten og træ. Træ er et fornybart og relativt bæredygtigt materiale. Teglsten har et højt CO2 aftryk, men også en lang levetid og er vedligeholdelsesfrie. Der er ønske om at daginstitutionen opføres af genbrugsmursten. Der er mange boliger i [adresse] og Pedersholm, og daginstitutionskapaciteten er presset. Der er derfor god sammenhæng med etableringen af en ny daginstitution i tæt nærhed til by, skole, skov, stisystemer og skovlegeplads. Frem til planområdet er der i dag en smal vej, som ender blindt, men fortsætter som sti. For at planlægningen kan realiseres, skal vejen udvides med en dobbeltrettet cykelsti langs den østlige side af vejen. Derved sikres det, at biltrafik, varelevering og renovationsbiler kan komme frem til daginstitutionen, og samtidig sikre trafiksikkerhed, for cyklister og gående, så de trygt kan fortsætte med at benytte strækningen.

Der er arbejdet med minimering af CO2 aftryk samt anlægs- og vedligeholdelsesomkostninger i valg af materialer og arkitektur. Ligesom udnyttelsen af arealet harmonerer med efterspørgslen på daginstitution.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at lokalplan nr. 1432 og tillæg nr. 4 til [adresse] 2025-2037 vedtages endeligt, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

### Beslutning

Anbefalet, idet der sideløbende bør arbejdes med de trafikale løsninger.

Magnus Overgaard var fraværende.